ขายทำกำไรกดหุ้นร่วง 16.67 จุด
หุ้นไทย22มี.ค.ปิดร่วง16.67จุดที่ 1,191 จุด ท่มกลางมูลค่าซื้อขาย 40,149.78 ล้านบาท
22 มี.ค. 2555

หุ้นไทย22มี.ค.ปิดร่วง16.67จุดที่ 1,191 จุด ท่มกลางมูลค่าซื้อขาย 40,149.78 ล้านบาท




ดัชนีตลาดหลักทรัพย์แห่งประเทศไทย ในการซื้อขายวันที่ 22 มี.ค. แม้ในภาคเเช้าดัชนีจะปรับเพิ่มขึ้นต่อเนื่องจากเมื่อวานนี้ แต่ในภาคบ่ายมีแรงขายทำกำไรออกมาจนทำให้ดัชนีลดลง 16.67 จุด ปิดที่ 1,191 จุด ซึ่งเป็นจุดต่ำสุดของวัน โดยจุดสูงสุดของวันอยู่ที่ 1,124.31 จุด มูลค่าการซื้อขาย 40,149.78 ล้านบาท
นายปริญทร์ กิจจาทรพิทักษ์ ผู้อำนวยการฝ่ายวิคราะห์ บริษัทหลักทรัพย์ (บล.) เคทีบี (ประเทศไทย) กล่าวว่า นักลงทุนเทขายทำกำไรหลังจากดัชนีทำสถิติใหม่ และเชื่อว่า ในระยะสั้นตลาดจะมีความผันผวน เพราะอยู่ในช่วงของการปรับฐาน นอกจากนี้ แรงซื้อของนักลงทุนต่างชาติเริ่มแผ่วลง 
"ปัจจัยเรื่องดัชนี PMI ของจีน เป็นเพียงปัจจัยประกอบของการขายทำกำไรเท่านั้น ซึ่งคาดว่า ในวันพรุ่งนี้ ดัชนีจะแกว่งอยู่ระหว่าง 1,185-1,200 จุด" นายปรินทร์ กล่าว
ทั้งนี้ ในช่วงบ่ายมีรายงานข่าวว่า ดัชนีผู้จัดการฝ่ายจัดซื้อ (PMI) ภาคการผลิตของจีน เดือน มี.ค. ลดลงเหลือ 48.1 จุด จาก 49.6 จุด ในเดือน ก.พ. ซึ่งลดลงเป็น 5 เดือนติดต่อกัน และยังเป็นระดับที่ต่ำที่สุดในรอบ 4 เดือน 
การซื้อขาย 5 อันดับหลักทรัพย์
IRPC ปิด 4.76 บาท ไม่เปลี่ยนแปลงDTAC ปิด 82.25 บาท +2.00 บาท หรือ +2.49% PTTGC  ปิด 71.75 บาท -0.75 บาท หรือ -1.03% TMB ปิด 1.76 บาท -0.09 บาท หรือ -4.86%PTT  ปิด 347.00 บาท  -7.00 บาท หรือ -1.98%